Drill (korpsdrill)

Drill er en idrett som ligner rytmisk gymnastikk og dans, men i tillegg bruker man en drillstav. 



Drill finnes i to grener; sportsdrill og korpsdrill. Korpsdrill er en del av musikkorps, og deler samme forbund: Norges Musikkorps Forbund (NMF). For å kunne stille i konkurranser må man være medlem av dette forbundet. Det er ca. 4000 drillere i Norge, og tallet øker. Verden rundt er det både gutter og jenter som driller, selv om sporten er kjent som en jentedomiert sport. Internasjonalt er ordet «drill» kjent som «twirling». Korpsdrill-Norge er også medlem av NBTA som er et forbund for de internasjonale konkurransene. I Norske Talenter 2009 kom en driller til semifinalen, som het Jan Are Sæther, og ble kalt drillens svar på Erlend Bratland (vinner av Norske Talenter 2008) av Jan Fredrik Karlsen.

Historie 
Moderne drill, som vi kjenner til den idag, kom først til USA på 1930-tallet. Senere på 1950-tallet var sporten videreutviklet og man kunne få opplæring i drill og stille på drillkonkurranser. Det var på 1950-tallet at drill kom til Norge for første gang. Det sies at Bjølsen Ungdomskorps fra Oslo var det første korpset som startet med drill. I 1959 var drillen for første gang en del av 17. mai-toget, noe den har vært siden, og nå forbinder de fleste drill med skoletogene på nasjonaldagen. Norge sendte sitt første landslag til det internasjonale europamesterskapet i Italia i 2005. Siden det har Norge hvert år sendt en gruppe drillere på EM og VM. De blir plukket ut av dommerne på norgesmesterskapet.

Det første verdensmesterskapet (VM) i drill ble avholdt i Seattle i USA i 1980, og etter dette, vært arrangert hvert år. Likevel var ikke Norge deltakende i VM før under konkurransen i Paris i Frankrike i 1987.

Grener 
Drill er delt i to grener. Den ene kalt sportsdrill, og den andre kalt korpsdrill. I utgangspunktet hørte all drilling til korpsdrill, men noe drillere meldte seg ut av korpsdrillforbundet og startet sportsdrill. Sportsdrill idag er nesten like utbredt som korpsdrill. Drill er derfor organisert i to forbund i Norge:
 Sportsdrill: Norges Gymnastikk og Turnforbund – (NGTF)
 Korpsdrill: Norges Musikkorps Forbund – (NMF)

Korpsdrill 
Korpsdrill er som sagt en del av musikkorps. De står som regel foran korpset i toget, og representerer korpset med sine elegante bevegelser og stavkontroll. Korpsdrill kalles også for «drilldans», noe som sier litt mer om hva det innebærer. I korpsdrill er de drilltekniske øvelsene hentet fra både ballett og turn. Øvelsene koreograferes i et program og utøves til musikk. Programmets vanskelighetsgrad tilpasses utøveren, og man konkurrerer enten individuelt, i par eller i tropp. Vanligvis er det drillinstruktører som koreograferer drillprogram for utøver, men det blir stadig vanligere å bruke koreograf fra andre korps og tropper, eller profesjonelle koreografer fra andre land. Ofte brukt er trenere fra land som USA, Frankrike, Nederland og England.
De siste årene har korpsdrill (drill-dans) mer og mer nærmet seg sportsdrill. I dag finnes det mange selvstendige drilltropper som er tilknyttet NMF.Disse driver kun med show-drill og konkurranser.

Sportsdrill 
Sportsdrill, som det ligger i navnet, drives mer som en sport og inneholder turnmomenter. Sportsdrillere bruker bare drillstaven som sitt redskap. Lik som i korpsdrill er de drilltekniske øvelsene hentet fra både ballet og turn. Øvelsen koreograferes i et program og utøves til musikk. Programmets vanskelighetsgrad tilpasses utøveren, og man konkurrerer individuelt, i par eller i tropp.

Konkurranser 

Drillkonkurranser holdes over hele Norge, i likhet med mange land andre steder i verden. Det arrangeres både verdensmesterskap (VM) og europamesterskap (EM) i begge grenene, korpsdrill og sportsdrill. Norge har kun vært i internasjonale konkurranser siden 2005. Drill dømmes av dommersett med to og to dommere. Under dem sitter bisittere som holder orden og teller poengtrekk og stavmist. Når man har stilt i konkurranse får man utdelt både dommerskjema og besitterskjema. Her får man detaljert tilbakemelding om alt som var bra, og det som må jobbes mer med. Man får til slutt en poeng sum fra 1-100, som er gjennomsnitt av de to dommerne som dømmer, minus poengtrekkene fra bisitterne. 

Det er flere kategorier i korpsdrill konkurranser:

 Tropp 1. divisjon
 Tropp 2. divisjon
 Tropp 3. divisjon
 Solo junior
 Solo senior
 Duett junior
 Duett senior
 Show,
 Parade
 Pom Pons
 Twirling,
 X-trut,
 1 baton,
 2 baton,
 Majorettes,
 Show corps,
 Exhibition corps,
 med flere

Referanser

Eksterne lenker 
 

Musikkorps